Ενδεικτική Απάντηση
Το κολλαγόνο είναι μια πρωτεΐνη που αποτελεί το 75% του ξηρού βάρους του χορίου. Ο ρόλος του είναι ενυδατικός και κυρίως υποστηρικτικός. Αξίζει να επισημάνουμε, πως στη θηλώδη στιβάδα του χορίου οι ίνες κολλαγόνου είναι τοποθετημένες κάθετα προς τη Βασική Στιβάδα, αντίθετα η δικτυωτή στιβάδα του χορίου αποτελείται από περισσότερες ίνες κολλαγόνου που ωστόσο, είναι τοποθετημένες παράλληλα με τη Βασική στιβάδα. Στο κυρίως δέρμα υπάρχει άλλη μια πρωτεΐνη, η ελαστίνη, που αποτελεί το 4% του ξηρού βάρους του χορίου και προσδίδει στο χόριο ελαστικότητα. 


